**Уважаеми изложители,**

**Министерството на земеделието** има удоволствието да отправи към Вас втора покана за участие в предварителното проучване на нагласите за евентуално участие в Международното изложение за земеделие и хранителни продукти „AGRA 2023“.

*Международното изложение за земеделие и хранителни продукти „AGRA 2023“,* ще се проведе за 61-ви път в периода 26-31 август 2023 г. в Горна Радгоня, Словения. Повече информация за събитието можете да откриете на следния линк: https://www.sejem-agra.si/en/

През 2022 г *Международното изложение за земеделие и хранителни продукти „AGRA“* привлече 1750 изложители от 31 страни, които представиха своите продукти на площ от 70,800 м2 пред около 100 000 посетители.

През 2024 г. Република България в лицето на Министерството на земеделието ще бъде страна партньор на Международното изложение за земеделие и хранителни продукти “AGRA”, като това ще бъде популяризирано от страна на организаторите и по време на тазгодишното събитие. В тази връзка Министерството на земеделието би желало да планира големината на изложбената площ, с която ще вземе участие, на база на заявения интерес от страна на фирмите в бранша. На по-късен етап ще бъде обявен и проведен подборът на фирмите-участници в изложението.

**При одобрено участие, Министерството на земеделието ще поеме разходите за**:

* Наем на оборудвана изложбена площ;
* Национална идентификация на българския щанд;
* Публикуване на логото на фирмата на изложителя в каталога на изложението;
* Пропуски на изложителите;
* Транспорт на експонатите по маршрута София – Горна Радгоня - София;
* Застраховка на експонатите по време на транспортирането им.

**Фирмите-участници в изложението, следва да поемат всички други свои разходи, както следва:**

* Командироване и пребиваване на представител/и от предприятието (пътни, дневни, квартирни и застраховка);
* Консумативи за презентиране на представената продукция (дъски за рязане, ножове, посуда, прибори и др.)

Във връзка с гореизложеното, можете да заявите потенциалния си интерес за участие в тазгодишното издание на Международното изложение по земеделие и хранителни продукти “AGRA 2023” в срок до 19 май вкл. на следните ел. адрес: [snikolova@mzh.government.bg](mailto:snikolova@mzh.government.bg) и [ikondov@mzh.government.bg](mailto:ikondov@mzh.government.bg). Информацията следва да включва вида на продуктите, които бихте искали да презентирате по време на изложението.